ตลาดหุ้นสหรัฐขยับบวกเล็กน้อย
หุ้นสหรัฐปิดบวกครั้งแรก หลังมีแรงเทขายอย่างหนักดาวโจนส์ เพิ่มขึ้น 29.36 จุด
4 ส.ค. 2554

หุ้นสหรัฐปิดบวกครั้งแรก หลังมีแรงเทขายอย่างหนักดาวโจนส์ เพิ่มขึ้น 29.36 จุด
ตลาดหุ้นสหรัฐฯวานนี้(3 ส.ค.) ขยับขึ้นเล็กน้อย โดยดาวโจนส์ปิดบวกเป็นครั้งแรกในรอบ 9 วัน เมื่อนักลงทุนเข้าช้อนซื้อหลังมีแรงเทขายอย่างหนักเมื่อวันอังคาร       ดัชนีหุ้นดาวโจนส์ เพิ่มขึ้น 29.36 จุด (0.25 เปอร์เซ็นต์) ปิดที่ 11,895.98 จุด แนสแดค เพิ่มขึ้น 24.35 จุด (0.91 เปอร์เซ็นต์) ปิดที่ 2,693.59 จุด เอสแอนด์พี เพิ่มขึ้น 6.38 จุด (0.51 เปอร์เซ็นต์) ปิดที่ 1,260.43 จุด  ขณะที่ราคาน้ำมันดิ่งแรงกว่า 3 ดอลลาร์ในวันพุธ(3) จากข้อมูลทางเศรษฐกิจและการบริโภคพลังงานอันอ่อนแอในสหรัฐฯ       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน ลดลง 1.86 ดอลลาร์ ปิดที่ 91.93 ดอลลาร์ต่อบาร์เรล หลังจากช่วงหนึ่งหล่นลงแตะ 91.22 ดอลลาร์ ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 3.23 ดอลลาร์ ปิดที่ 113.23 ดอลลาร์ต่อบาร์เรล